text: Sommeren til tops i Aabenraa
  02 juni 2011 kl. 10.24
  Flere steder i landsdelen er de blå flag hejst. Blå flag, der minder om at sommeren er på vej og badevandet i orden.
  Det er friluftsrådet, der tildeler kommunerne de blå flag alt efter om kvaliteten af badevandet er i orden. 
  Det er derfor ikke sikkert, at den strand, der sidste år blev beriget med et blåt flag får et i år igen.
  Ialt har Aabenraa Kommune fået tildelt 10 blå flag og de fordeler sig således; Sønderhav, Kollund Strand, Uge Lystfiskeri og Camping, Sønderstrand, Skarrev, Loddenhøj, Barsø Landing, Løjt Feriecenter, Sandskær Camping og Genner Strand.
  